Sinaran (lagu Sheila Majid)

"Sinaran" ialah lagu yang dipersembahkan oleh penyanyi Malaysia, Sheila Majid. Ia dikeluarkan sebagai single pertamanya untuk album kedua beliau, Emosi.

Penerbitan
"Sinaran" ditulis oleh Azlan Abu Hassan dan Johan Nawawi. Proses rakaman lagu ini dijalankan di Jepun.

Versi lagu saduran
"Sinaran" telah dirakamkan semula sebanyak empat kali. Lagu ini pernah dipersembahkan oleh Azharina ketika menyertai Bintang RTM pada 2001 dan pada konsert minggu kedua Gegar Vaganza pada 2016. Lagu ini kemudian dirakamkan semula dengan versi baru oleh Ayda Jebat.

Pemuzik jazz halus Amerika Syarikat, Dave Koz, merakamkan lagu "Sinaran" pada saxophone sebagai promotional single pada Disember 1989. 

Kumpulan pop Indonesia, Warna merakamkan semula lagu "Sinaran" pada tahun 2000 dengan versi mereka tersendiri tanpa lari dari rentak jazz dan R&B. DJ Dipha Barus pernah menggubah lagu ini dengan versi adunan semula.

Keluaran dan sambutan
"Sinaran" dikeluarkan pada 1986 sebagai single pertama untuk album Emosi. Ia menjadi salah satu lagu tandatangan Sheila Majid.

Sheila meraikan ulang tahun lagu "Sinaran" ke-30 pada 2016. Lagu ini juga menjadi salah satu daripada beberapa lagu Sheila yang digunakan sebagai runut bunyi filem 2015 yang bertajuk sama arahan Osman Ali.

Rujukan

Lagu 1986
Lagu Sheila Majid
Lagu Malaysia tahun 1986